b'\n_START_ARTICLE_\nNepoznavanje prava \xc5\xa1kodi\n_START_PARAGRAPH_\nNepoznavanje prava \xc5\xa1kodi (latinsko ignorantia iuris nocet) je pravna fikcija, da posamezniki poznajo pravna pravila. \xc4\x8ce jih kr\xc5\xa1ijo in se zoper njih spro\xc5\xbei pravovarstveni postopek (recimo kazenski postopek), se ne morejo izgovarjati, da pravnega pravila niso poznali in da niso vedeli, da delajo kaj narobe._NEWLINE_Fikcija temelji na dejstvu, da morajo biti pravna pravila vnaprej (tj. pred za\xc4\x8detkom veljave) objavljena v uradnem glasilu (glej Uradni list) in dostopna vsem, da se seznanijo z njimi. Obdobje od objave do za\xc4\x8detka veljave zakona - redoma 15 dni, lahko ve\xc4\x8d, izjemoma redko manj - se imenuje vacatio legis._NEWLINE_Izjem je malo (opravi\xc4\x8dljiva pravna zmota v kazenskem pravu).'